ACC เด้งแรง 8% รับข่าวขาย RO จำนวน 600 ล้านหุ้น ดันทุนจดทะเบียนใหม่แตะ 525 ลบ.
ACC เด้งแรง 8% รับข่าวขาย RO จำนวน 600 ล้านหุ้น ดันทุนจดทะเบียนใหม่แตะ 525 ลบ. ล่าสุด ณ เวลา 15.01 น. ราคาอยู่ที่ 0.57 บาท เพิ่มขึ้น 0.04 บาท หรือ 7.55% สูงสุดที่ระดับ 0.58 บาท ต่ำสุดที่ระดับ 0.55 บาท ด้วยมูลค่าการซื้อขาย 6.96 ล้านบาท 
18 ม.ค. 2561

ผู้สื่อข่าวรายงานว่า ราคาหุ้น บริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือ ACC ณ เวลา 15.01 น. ราคาอยู่ที่ 0.57 บาท เพิ่มขึ้น 0.04 บาท หรือ 7.55% สูงสุดที่ระดับ 0.58 บาท ต่ำสุดที่ระดับ 0.55 บาท ด้วยมูลค่าการซื้อขาย 6.96 ล้านบาท โดยราคาหุ้นปรับตัวขึ้นสูงสุดในรอบกว่า 7 เดือน นับตั้งแต่ราคาปิดที่ระดับ 0.58 เมื่อวันที่ 22 พ.ค. 2560

ทั้งนี้ ราคาหุ้นปรับตัวขึ้นแรงรับข่าวเพิ่มทุน 600 ล้านหุ้น โดย AC เตรียมเสนอขายหุ้นเพิ่มทุนให้แก่ผู้ถือหุ้นเดิมตามสัดส่วนการถือหุ้น (RO) ตามสัดส่วน 2 หุ้นเดิมต่อ 1 หุ้นใหม่ ในอัตราหุ้นละ 0.60 บาท โดยกำหนดวันจองซื้อในวันที่ 22-28 ก.พ. 61 นี้ โดยภายหลังการเพิ่มทุนครั้งนี้บริษัทจะมีทุนจดทะเบียนเพิ่มเป็น 524.99 ล้านบาท จากเดิมที่ 374.99 ล้านบาท ตามการรายงานข่าว : ACC เพิ่มทุน 600 ล้านหุ้น ขาย RO สัดส่วน 2:1 เล็งใช้ชำระเงินกู้-เงินทุนหมุนเวียนในบริษัท